ප්‍රහාරයේ මහ මොළකරු හෝ ප්‍රහාරය සැලසුම් කළ තැනැත්තා කුර්ටින් නොවන බව පොලිසියේ අදහසය. එසේ නම්, මහ මොළකරු තවමත් නිදැල්ලේය. ඇතැම්විට පලා ගිය දෙවැනි තුවක්කුකරු ඔහු විය හැකිය. ඔහුගේ උදව්වට තවත් අන්තවාදීන් සිටිය හැකිය. සහාසිකයන් සොයා කළ මෙහෙයුමට එක් වුණු වියානා පොලිස් නිලධාරීන් ගණන දහසකි. පලා ගිය තුවක්කුකරු හෝ ඔහුගේ සහයකයන් හෝ දේශසීමා හරහා පැමිණෙන්න ඇති බවටත් ඔවුන් ආපසු දේශසීමා හරහා පලා යනු ඇති බවටත් බියක් පවතින හෙයින් දේශසීමා ආශ්‍රිතව ආරක්ෂාව තර කෙරුණි. වෙඩි ප්‍රහාරයට හසුවීමෙන් තරුණියන් දෙදෙනකු සහ පිරිමියකු මියගිය බව පසුගිය 3 වැනිදා වනවිට වාර්තා විය. තුවාල ලැබූ ගණන 17 කි. ඔවුන්ගෙන් 7 දෙනකුගේ තත්ත්වය බරපතල විය. වෙඩි ප්‍රහාරයෙන් මියගිය එක් තරුණියක අවන්හල් සේවිකාවකි. වෙඩි ප්‍රහාරයට ලක් වුණු ඇය මියගියේ රෝහලට ගෙන යද්දීය. අනෙක් තරුණිය 40 හැවිරිදි තැනැත්තියකි. වෙඩි ප්‍රහාරයට ලක්වුණු ඇය එම ස්ථානයේදීම මියගියාය. මියගිය පිරිමි පුද්ගලයා මස් මිලදී ගැනීමට මස් වෙළෙඳසැලකට පැමිණ සිටි අයෙකි. වෙඩි ප්‍රහාරයෙන් බරපතළ ලෙස තුවාල ලැබූ හත් දෙනා අතර පොලිස් නිලධාරියෙක් ද විය. වියනා නගරයට පමණක් නොව, තුවාලකරුවන් ඇතුළත් කළ රෝහල්වලට විශේෂ පොලිස් ආරක්ෂාවක් යෙදවිණි.
ප්‍රහාරය සැලසුම් කල තැනැත්තා නොවන බව පොලීසිය අදහස් කරන්නේ කාවද?
කුර්ටින්